Ομάδα αντιεξουσιαστών εισέβαλε λίγο μετά τις 10 το πρωί στο κτίριο, όπου στεγάζεται η Ελληνοαμερικανική Ένωση, επί της οδού Φράγκων, στη Θεσσαλονίκη.

Σύμφωνα με τις πρώτες πληροφορίες, τέσσερα άτομα μπήκαν στο κτίριο και έγραψαν με σπρέι συνθήματα υπέρ του Δημήτρη Κουφοντίνα, πέταξαν τρικάκια και στη συνέχεια αποχώρησαν.

Συνολικά στο σημείο βρίσκονταν περίπου 20 άτομα, ωστόσο μόνο τέσσερις από αυτούς εισήλθαν εντός του κτιρίου.

Σημειώνεται πως δεν μπήκαν στα γραφεία της Ελληνοαμερικανικής Ένωσης, παρά μόνο στην είσοδο και εξωτερικά αυτών.

Όπως φαίνεται και στις φωτογραφίες από το σημείο, έγραψαν συνθήματα αλληλεγγύης για τον απεργό πείνας Δημήτρη Κουφοντίνα, ο οποίος νοσηλεύεται στο Γενικό Κρατικό Νίκαιας.

Πηγή: thestival